**DĖL ILGALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021 m. lapkričio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi ir 20 straipsnio 1 dalies 4 punktu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į Nacionalinės švietimo agentūros 2021 m. lapkričio 11 d. raštą Nr. SD-3615(1.6E) „Dėl materialaus ilgalaikio turto perėmimo savivaldybės nuosavybėn ir jo perdavimo vadyti, naudoti ir disponuoti juo patikėjimo teise“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn šį Nacionalinės švietimo agentūros patikėjimo teise valdomą valstybės ilgalaikį materialųjį turtą: mobilūs vaizdo įrašymo ir transliavimo įrenginiai – 20 vnt., vieneto įsigijimo savikaina – 1072,06 Eur; įsigijimo savikaina iš viso – 21441,20 Eur; vieneto likutinė vertė – 1072,06 Eur; bendra likutinė vertė iš viso – 21441,20 Eur.
2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės švietimo įstaigoms valdyti, naudoti ir disponuoti juo patikėjimo teise pagal sąrašą (priedas).
3. Savivaldybės nuosavybėn perduotą turtą panaudoti savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti – hibridinėms klasėms įrengti švietimo įstaigose.
4. Įgalioti Rokiškio rajono savivaldybės administracijos direktorių savivaldybės vardu pasirašyti sprendimo 1 ir 2 punktuose nurodyto turto perdavimo-priėmimo aktus.
5. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO** ,,**DĖL ILGALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2021 m. lapkričio 15 d.

Rokiškis

**Sprendimo projekto tikslai ir uždaviniai.** Perimti Rokiškio rajono savivaldybės nuosavybėn ilgalaikį materialųjį turtą: mobilius vaizdo įrašymo ir transliavimo įrenginius ir jį perėmus perduoti valdyti, naudoti ir disponuoti juo patikėjimo teise Rokiškio rajono savivaldybės švietimo įstaigoms

**Teisinio reguliavimo nuostatos.** Lietuvos Respublikos vietos savivaldos įstatymo 6 straipsnio 5 ir 6 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 dalis ir 20 straipsnio 1 dalies 4 punktas, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.** Vadovaujantis Lietuvos Respublikos valstybės ir savivaldybių turto valdymo naudojimo ir disponavimo juo įstatymo (toliau – Įstatymas) 6 straipsnio 2 punktu, savivaldybė turtą gali įsigyti, tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus, Įstatyme nustatyta tvarka.

Atsižvelgdami į Nacionalinės švietimo agentūros 2021 m. lapkričio 11 d. raštą Nr. SD-3615(1.6E) „Dėl materialaus ilgalaikio turto perėmimo savivaldybės nuosavybėn ir jo perdavimo vadyti, naudoti ir disponuoti juo patikėjimo teise“, kuriame siūloma perimti valstybės ilgalaikį materialųjį turtą – mobilius vaizdo įrašymo ir transliavimo įrenginius savivaldybės savarankiškosioms funkcijoms, kurie bus panaudojami savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti – hibridinėms klasėms įrengti švietimo įstaigose.

Siūlome sutikti perimti valstybės turtą savivaldybės nuosavybėn.

Šiuo sprendimo projektu taip pat siūlome perduoti savivaldybės nuosavybėn perimtą valstybės turtą perduoti švietimo įstaigoms valdyti, naudoti ir disponuoti juo patikėjimo teise pagal sprendimo projekto priedą.

**Laukiami rezultatai.** Perduotas švietimo įstaigoms turtas bus naudojamas hibridinėms klasėms įrengti, švietimo kokybei pagerinti.

**Finansavimo šaltiniai ir lėšų poreikis**. Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė